Cap Vermell - Primera reunió de la Comissió de festes del Carme 2020\nEscrit per: Comissió Festes del Carme\nEn aquestes dates, anys enrera l'Associació Festes del Carme de Cala Rajada ja havia partit a rodar de cap a les Festes del juliol, perquè hi ha feina a fer si es vol arribar a temps. La nova situació entorn de la crisi de la COVIT-19, també afecta de ple a les Festes d'enguany, ho canvia tot per la incertesa del futur que tenim d'aquí a endavant.\nMalgrat aquests entrebancs, els membres de la Comissió de Festes del Carme no deixen de pensar en tot un seguit d'actes per les festes del2020, perquè confien en que la situació canviï tant que permeti retrobar-mos.\nPer això aquest dissabte ha començat les seves reunions, aquesta vegada via telemàtica, amb una video-conferència múltiple que han seguit tots els membres de la comissió, des de el seu confinament a casa. Amb l'esperança de que la situació millori, la comissió seguirà endavant.


Diumenge, portes obertes a l'hospital d'animals | GOB Menorca\nAquesta jornada es fa amb la col·laboració de Líthica i l'Ajuntament de Ciutadella, per a celebrar el dia del medi ambient.\nL'hospital atén un milenar d'animals cada any. La majoria dels ingressos es deuen a impactes ocasionats per l'activitat humana: nius en espais urbans, atropellaments, col·lisions amb cablejats i finestres, atacs de mascotes, accidents amb maquinària agrícola, espècies invasores, etc. Intentam pal·liar la nostra afectació sobre la fauna, i també estudiar-hi solucions.\nEl Centre de Recuperació de Fauna Silvestre funciona gràcies al conveni amb el COFIB, i ajudes del Consell Insular a través de l'Agència Menorca Reserva de Biosfera, i els ajuntaments de Ciutadella, Maó, Es Mercadal, Ferreries i Sant Lluís. Així i tot és fonamental també l'ajuda de particulars que ens apadrinen i la gran dedicació de persones voluntàries que col·laboren en la multitud de tasques d'aquest hospital.\nL'hospital d'animals està situat a les Pedreres de s'Hostal que gestiona Líthica, al Camí Vell km 1. Us esperam diumenge!


Ibiza Family Experience - Ioga a la platja - Ajuntament de Sant Josep\nInici > Esdeveniments > Ibiza Family Experience – Ioga a la platja\nWeekly on the same day until 31 October, 2020\n« Cine a la fresca a Sant Jordi – Les estivants (La casa d’estiu)\nCine a la fresca a Sant Josep – O que arde »\nQuè és Ibiza Family Experience?\nCada any més famílies amb infants venen a l’illa d’Eivissa a gaudir, i algunes fins i tot repeteixen.\nPer això, el Consell d’Eivissa ha creat el projecte «Ibiza Family Experience», amb l’objectiu de mostrar que Eivissa és una destinació ideal per a les vacances en família.\nVens de vacances a Eivissa amb la família i estàs buscant coses per fer?\nEivissa és una destinació turística atractiva durant tot l’any pel seu atractiu entorn natural i la seva variada oferta d’hotels, restaurants i oci.\nPolpy i Sabina són les mascotes d’aquest projecte que ens acompanyaran en aquesta màgica aventura.\nEn un entorn natural tan fantàstic com Eivissa, tenir la sort de poder fer exercici a les nostres costes i amb els primers raigs de sol és un luxe del qual poden gaudir els qui visiten aquestes bellíssimes terres balears.\nEn aquest marc, les classes de ioga ens ofereixen la possibilitat d’assolir una millor qualitat de vida, entrenant el cos i la ment per millorar l’equilibri i l’harmonia amb nosaltres mateixos, amb l’entorn i amb la natura.\nDurant la classe de ioga enfortirem els músculs, donarem flexibilitat a les articulacions i obtindrem més calma mental: d’aquesta manera, aconseguirem sentir-nos forts, flexibles, àgils i més vitals en el nostre dia a dia.\nLes classes són per a tots els públics i per a totes les edats, no és necessari tenir experiència… només cal que tinguis ganes de sentir-te bé i fer el primer pas per començar.\nT’esperem a la màrfega!\nDurada de l’activitat i grups:\nLes classes de ioga seran els DIMARTS a cala VADELLA i els DISSABTES a cala TARIDA, a les 8.30 h. Duraran 75 minuts i són aptes per a tots els públics. Les places són limitades a 12 alumnes per classe, per la qual cosa cal reservar amb antelació enviant un correu electrònic a vanesacantobodymind@gmail.com o enviant un missatge (DM) a l’Instagram @vanesacanto_bodymind.com.\nQuè inclou la classe?\nCada alumne tindrà una màrfega, un bloc de ioga i un cinturó de ioga. Tot el material es desinfectarà abans i després de cada classe. Qui vulgui, pot portar la seva pròpia màrfega (recomanable).\nQuè han de portar els assistents?\nCal portar: roba còmoda, protecció solar, aigua i tovallola o pareo. També recomanem portar ulleres de sol i barret o mocador per protegir el cap del sol.\nDes del 4/7/20 fins al 31/10/20.\nWeekly on the same day until 31 October, 2020,\nExposició ‘Sant Josep: gent i paisatges’\n09 octubre 2020\t- 01 novembre 2020\nInauguració a la Sala d’Exposicions de Can Jeroni. Oberta fins al dia 1 de novembre...\nTaller – Escriu el poema per al teu fill\nAmb n’Emma Segura, un taller d’hora i mitja. 9 places. Cal inscripció prèvia a l’email:...\nDivendres de Cine – “The perfect Candidate (La candidata perfecta)”\nEntrades disponibles a partir de les 17 h del dia 7 d’octubre The perfect Candidate...


100 motius per ser del Barça (segona edició) | Andreu González Castro\nSí, ho sabem: hi ha veritats tan evidents que no necessiten demostració. Però, qui no se les ha hagut alguna vegada amb un hooligan del Madrid incapaç de reconèixer la superioritat i la grandesa dels blaugranes? Per això us proposem aquest breu resum de només cent dels infi nits motius que fan del FC Barcelona un club de futbol molt superior a qualsevol altre, i encara més al Real Madrid. Gràcies al nostre llibre i a les seves explicacions vostè podrà humiliar sense ofendre, fer callar sense exigir silenci, il·luminar sense encendre el llum i, sobretot, dormir amb la consciència tranquilla, bressolat per arguments intel·ligents, fonamentats, irrefutables, capaços d'enllestir en pocs minuts el que, molts cops, degenera en una agra disputa. Així sí: un cop acabada la discussió sobre futbol, no s'hi val a parlar de política.


Penedès. Cubelles negocia amb Endesa el trasllat de la tèrmica fora de l'àmbit urbà\nEl govern local vol que la nova central de cicle combinat se situï en uns terrenys per sobre de la C-32\nL'Ajuntament de Cubelles està negociant amb Endesa que la nova central de cicle combinat que ha de substituir l'actual es construeixi fora del l'àmbit urbà. La proposta del govern local és que la companyia elèctrica instal·li la nova infraestructura en uns terrenys situats per sobre de la C-32, que són molt a prop de Cunit, i que ja són propietat de l'empresa. Fecsa Endesa no ha respost encara al govern local si acceptarà aquesta proposta, si bé està «en bona predisposició» per fer-ho, segons explica el regidor d'Urbanisme, Miguel Ángel López (PSC). El trasllat costaria a l'empresa uns 80 milions d'euros, segons López.\n+ Imatge de la central tèrmica de Cubelles, que l'Ajuntament vol fora de l'àmbit urbà. Foto: LL.C.\nA prop d'habitatges en una de les zones de Cubelles que més s'han desenvolupat urbanísticament en els darrers anys, i a primera línia de la costa, la xemeneia de la central tèrmica forma part del paisatge urbà de Cubelles des de final dels anys setanta. Ara, amb el projecte d'una nova central de cicle combinat, l'Ajuntament del municipi veu una oportunitat de traslladar la central fora de l'àmbit urbà. «Tenim converses per veure si hi ha possibilitats per al trasllat», explica el regidor d'Urbanisme de Cubelles, que aposta per uns terrenys on la companyia té «el parc elèctric i dipòsits de fuel», que, en aquest darrer cas, no serien necessaris per a la nova central de cicle combinat. «No han dit ni que sí ni que no», sosté el regidor, que, tot i això, valora positivament les negociacions amb Endesa. «La proposta no els va semblar desencertada. Estan en bona predisposició», explica.\nEL PROBLEMA «ECONÒMIC»\nTot i això, López reconeix que l'únic problema «és el tema econòmic», atès que el trasllat als nous terrenys costaria uns 80 milions d'euros. Aquest cost és el que implicaria estendre el sistema de refrigeració que necessita la central per funcionar, amb sortida al mar, a molta més distància.\nEls terrenys de què disposa la tèrmica per emmagatzemar fuel estan situats a prop de Cunit, i de la futura dessalinitzadora del municipi. El govern de Cubelles (PSC-CiU-ERC) desconeix quan Endesa preveu posar en marxa la nova central de cicle combinat. Aquest diari s'ha posat en contacte amb Endesa, però al tancament d'aquesta edició no ha rebut cap informació sobre el projecte a Cubelles.\n>Penedès. Els veïns no veuen clars els beneficis d'un possible trasllat\n>Penedès. Una central «imposada»\n>Cubelles vol que traslladin la central tèrmica a Cunit


Un Casal Cooperatiu al Talladell, la novetat de l'oferta de lleure per a infants que impulsa Quàlia per aquest estiu. | ASSOCIACIÓ ALBA\nUn Casal Cooperatiu al Talladell, la novetat de l'oferta de lleure per a infants que impulsa Quàlia per aquest estiu.\nQuàlia torna a ampliar la seva oferta de lleure per a infants i joves del territori amb 19 casalets a diferents poblacions, 4 torns de colònies a la Casa de Colònies Vall de Boí a Llesp i 4 Camps de Treball. Aquest serà també el quart any que Quàlia gestionarà els casals Esplai Esprai i Estiu Esport promoguts per l'Ajuntament de Tàrrega.\nEl servei aposta enguany per un Casalet Cooperatiu que tindrà lloc al Talladell i que esdevindrà un espai de joc lliure on experimentar amb l’art, les emocions i la natura aprenent a respectar-nos i a conviure a través dels valors cooperatius.\nEl distintiu que cada any regala Quàlia als infants dels casals tindrà enguany un impacte social a través de la col·laboració del projecte "Pulseras Candela" a favor de la investigació del càncer infantil.\nEl servei de Quàlia projectes educatius i de llleure de l'Associació Alba inicia la setmana vinent les diferents activitats de lleure que ha preparat per aquest estiu. Principalment els casals d'estiu destinats a infants de 3 a 12 anys i que es realitzaran a diferents poblacions del territori de Leida com Mollerussa, Vilanova de Bellpuig, Anglesola, Vilagrassa o Térmens entre d'altres. En total seran 19 casals, 5 més que l'any passat. Entre ells hi ha els dos casals que impulsa l'Ajuntament de Tàrrega per a tots els nens i nenes de la població: l'Esplai Esprai, inspirat aquest any amb la temàtica de la pel·lícula Jumangi, i l'Estiu Esport, basat en els valors de la pràctica de l'esport.\nCom a novetat d'aquest any el Casalet del Talladell impulsat per la EMD del Talladell i vinculat als valors de la natura i el món rural, es replanteja sota un nou concepte: el casalet cooperatiu.\n"Des de fa temps estem introduint en tots els casalets, especialment en el del Talladell, un espai de joc lliure on són els propis infants els que decidieixen com i a què jugar a partir d'un acompanyament d'un educador. Aquest any volem fer un pas més i hem plantejat el Casalet del Talladell com un espai on els infants aprenen a partir de les seves pròpies necessitats i interessos, sota un ambient preparat, amb materials adequats i amb el joc, l’experiementació, la creativitat i l’activitat espontània com a eines principals de desenvolupament", explica Lluís Nadal, responsable del servei de Quàlia.\nEl casal, dirigit per monitors que s'han format expressament per a poder liderar aquest projecte al Talladell tindrà dues metodologies com a referents:\nAprenentatge i servei (Aps): Un mètode que creu en l’aprenentatge a través de la gestió i organització de projectes de millora social per part de l’infant. El nen/a aprèn a gestionar projectes, treballar en equip i a l’hora, tindran una visió crítica sobre la realitat social amb la que treballen.\nEducació Viva: Un paradigma educatiu que posa l’infant al centre, les seves inquietuds, la seva autonomia i la confiança en les seves capacitats innates. L’educador esdevé un acompanyant del procés intern de descoberta del món del nen/a.\nEn total ja hi ha uns 600 nens i nenes inscrits en les diferents setmanes de casals compreses entre el 25 de juny i el 7 de setembre i en total hi podrien arribar a passar més de 700 infants.\nQualia també torna a organitzar aquest estiu les colònies temàtiques a la seva casa de colònies de la Vall de Boí. Seran 4 torns adaptats segons la franja d’edat dels infants i la temàtica de l’estada: urban dance o súperxef.\nPer altra banda, també oferix una oferta concreta per a joves de 13 a 18 anys a través del camps de treball on joves de tota Catalunya compartiran activitats amb una tasca social o de voluntariat. Aquest any gestionarà 4 camps de treball promoguts des del Departament de Joventut de la Generalitat de Catalunya. S'inicien la setmana vinent i es realitzaran a Agramunt, Cervera, Linyola i Llesp on es faran activitats relacionades amb la recuperació d’una sigla per on circulava l’aigua, la construcció de jocs de fusta a un bosquet, la recuperació d’una ruta històrica o la rehabilitació de camins rurals, entre d’altres.\nCOL·LABORACIÓ AMB EL PROJECTE SOLIDARI DE "PULSERAS CANDELA"\nCada any Quàlia ofereix als infants que participen als casals un regal o distintiu del seu pas pel casal. Enguany l'equip de Quàlia ha decidit fer un regal amb impacte social i col·laborar amb el projecte de les "Pulseras Candela", fabricades per a infants i famílies de malalts amb càncer i que tots els beneficis es destinen a la investigació del càncer infantil."\nAquest any teníem clar que volíem invertir els nostres recursos a generar també un impacte per altres persones que necessiten ajuda. Ens va semblar que el projecte de les "Pulseras Candela" era perfecte, que seria un gran regal i que ens permetria també treballar una sèrie de valors amb els infants", explica Lluís Nadal, responsable del servei.\nA través de la compra de les pulseres Quàlia aportarà 1400€ a la investigació del càncer infantil.


Toni González revalida el seu càrrec com a alcalde d'Almussafes - Ajuntament d'Almussafes\nToni González revalida el seu càrrec com a alcalde d’Almussafes\nEl socialista va ser reelegit primer edil de la població en el ple extraordinari celebrat el passat dissabte 15 de juny en l’edifici de l’Ajuntament\nPrèviament, es va constituir la corporació municipal, en la qual repeteixen set dels tretze regidors de la passada legislatura\nLa ciutadania va poder seguir en directe l’acte a través de la pantalla de grans dimensions instal·lada en l’exterior de la infraestructura\nEl passat dissabte 15 de juny, el candidat socialista a l’alcaldia d’Almussafes, Toni González, va ser investit novament com a president de l’administració local de la localitat en un acte en el qual també va quedar constituïda la corporació municipal, formada per tretze regidors, nou del PSPV-PSOE, tres de Compromís i un del Partit Popular. La votació, realitzada a mà alçada, va atorgar novament la vara de comandament al qual ha sigut el primer edil durant aquests últims quatre anys. En la cerimònia, els regidors van prometre els seus càrrecs davant la Constitució Espanyola i van rebre dos detalls commemoratius, un pin corporatiu i una figura artesanal elaborada per l’artista local Tere Cuñat. La ciutadania va poder seguir l’acte a través d’una pantalla des de l’exterior de la casa consistorial.\nLa sala de plenaris de l’Ajuntament d’Almussafes va acollir el passat dissabte 15 de juny a partir de les 11 hores l’acte institucional en el qual es va constituir la nova corporació municipal de la població, cerimònia en la qual també es va elegir com a alcalde al candidat del PSPV-PSOE, Toni González Rodríguez, qui repeteix per segona legislatura consecutiva com a primer edil. En la votació, realitzada a mà alçada, els tres candidats a ocupar aquest lloc van rebre els vots dels seus respectius companys de partit, obtenint González nou suports, Lourdes Moreno Blay (Compromís) tres i Rafael Beltrán Doménech (Partit Popular) un.\nPrimerament, es va constituir la mesa d’edat, formada per les dues regidores de major i menor edat. D’aquesta forma, Paqui Oliver Gil va ocupar la presidència de la taula i Belén Godoy Pérez va exercir les tasques de vocal, sent a més les primeres a prometre el seu càrrec. A continuació, Oliver va anar cridant una per una a les altres onze persones elegides en la convocatòria electoral del passat 26 de maig perquè prometeren o juraren el seu acte amb la preceptiva lectura del corresponent article de la Constitució Espanyola, pas que va concloure amb la imposició de la insígnia corporativa.\nPer part del PSPV-PSOE van anar pujant d’un en un Toni González, Davinia Calatayud, Alejandro Fuentes Valero, Faustino Manzano Fuentes, Mar Albuixech Ponce, Juan Pablo Bosch Alepuz i Jaime Wic Rosa. En representació de Compromís van fer el propi Lourdes Moreno Blay, María Amparo Medina Iborra i Josep Magraner Ramón. Finalment, es va acostar fins al faristol el candidat del Partit Popular, Rafael Beltrán Doménech.\nUna vegada realitzada la votació, i utilitzant la fórmula establida en el reglament, l’alcalde electe va acceptar el càrrec com a màxim representant de la corporació municipal, prometent-lo davant la Constitució Espanyola i situant-se en el lloc destinat a la presidència de l’hemicicle. Una vegada allí, la presidenta de la mesa d’edat li va fer lliurament de la vara de comandament a González i aquest va imposar els seus pins corporatius tant a ella com a Belén Godoy.\nDesprés de tindre un record per a la exedil Teresa Iborra, que va faltar a l’inici de l’any, “per la seua empatia, el seu sacrifici i la seua lliçó de vida”, l’alcalde va agrair el suport de la seua família i el treball els seus companys Andrés López i Pepa Pastor i de la resta de regidors dels altres grups que no continuaran aquesta legislatura. “Fer política és difícil, és costós, és sacrificat, però si escoltem al poble, si tenim una mica de seny resulta que ja no és tan difícil”, els va traslladar als seus companys, als qui va demanar que tinguen “sempre al cap que no podem pensar en aqueixa gran majoria que hem aconseguit. El poble ens ha donat la confiança, nosaltres pertanyem a aqueix poble i nosaltres hem de servir al poble i retornar-los amb treball, esforç i sacrifici aqueixa confiança que han depositat en nosaltres”.\nPer part seua, la candidata de Compromís va aprofitar la seua intervenció per a realitzar una reflexió. “Hem de respectar-nos, el primer i fonamental i després fer política, cadascun des del lloc que li toque estar. Cadascun té la seua labor políticament. Ens podem qüestionar políticament, hem de fer-ho, forma part de la política, però mai personalment”, va assenyalar.\nFinalment, el candidat del PP va dir no ser “de l’opinió que ací es guanya o es perd. Sóc de l’opinió que el poble fa un encàrrec, confia en algú. Aquest encàrrec vos l’ha fet a vosaltres per als pròxims quatre anys i, què vos demanen? Vos demanen que compliu amb el que heu promés. Jo estaré ací en la representació que m’ha donat el poble per a intentar que si en algun moment dubteu, pugueu tornar a la senda que el poble vos ha encomanat”.\nL’acte, que a causa de les xicotetes dimensions de la sala de plenaris va poder seguir-se també a través d’una pantalla de grans dimensions instal·lada en l’exterior de la casa consistorial, va concloure amb el lliurament als regidors d’un detall institucional elaborat artesanalment per l’artista almussafenya Tere Cuñat i amb una fotografia de família. La retransmissió completa d’aquest plenari extraordinari està disponible en Almussafes WebTV.\nAlmussafes aposta per la inclusió en el Dia Nacional de les Llengües de Signes Espanyoles\nLa almussafenya Ana Lórien, ‘Premi a la Paraula 2019’ en el LXVI Concurs Internacional de Poesia Narrativa de l’Argentina\nToni González revalida el...


Baiae - Viquipèdia, l'enciclopèdia lliure\nBaiae (o Baiai), actualment Baia, un districte del municipi de Bacoli, fou antigament una ciutat de la costa de Campània, cèlebre pels seus banys i aigües minerals, situada entre el Cap Misenum i Puteoli, oberta a una badia anomenada Sinus Baianus. Tant a la costa com als turons propers es troben algunes ruïnes amb restes d'edificis, un d'ells és conegut com a Temple de Venus, que era la deessa titular de la ciutat; un altre és anomenat temple de Diana; i un tercer l Temple de Mercuri, però és dubtós que es tracti realment de temples sinó que més aviat siguin dependències de les termes.\n40° 49′ 00″ N, 14° 04′ 11″ E / 40.816666666667°N,14.069722222222°E / 40.816666666667; 14.069722222222Coord.: 40° 49′ 00″ N, 14° 04′ 11″ E / 40.816666666667°N,14.069722222222°E / 40.816666666667; 14.069722222222\nLa badia de Baia des de la Vil·la Schiano di Pepe.\n3 El museu dels Camps Flegreis\nEl seu nom seria derivat de Baios, un dels companys d'Ulisses, que fou enterrat allí. Però la ciutat no va tenir importància fins que fou elegida com a residència per romans rics vers la fi de la república. L'orador Luci Licini Cras, l'escriptor Marc Terenci Varró, polítics i governants com Gai Mari, Gneu Pompeu i Juli Cèsar hi van tenir una vil·la.Titus Livi ja esmentava el lloc per les propietats medicinals de l'aigua, conegudes pel nom d'Aquae Cumanae; després fou esmentada pel mateix motiu per altres. Les aigües eren sulfuroses, aluminoses, àcides entre altres components. Per aprofitar-les s'hi van construir unes termes que encara es feien servir al segle vi.\nA la seva platja se'n criaven ostres des de poc abans de la guerra amb els marsis.Vitruvi va descriure l'escullera construïda al seu port.Sili Itàlic va escriure que Aníbal Barca la va visitar després de la rendició de Càpua.\nAl temps de l'imperi havia esdevingut una ciutat important i va obtenir el privilegi de municipi separat de Cumae de la qual depenia abans, però a la qual va restar lligada en alguns aspectes. Ovidi va posar com a exemple Baiae, a la seva Ars amatoria, com a lloc on trobar conquestes femenines. L'emperador August hi va construir un luxós palau que encara va atreure més visitants. Més tard altres emperadors hi van tenir també vil·les (o palaus) des de les quals van governar. Cal·lígula hi va residir sovint i va fer construir un pas amb vaixells coberts de terra des de la ciutat fins a Puteoli, a una distància de dos milles romanes. Neró hi va tenir una vil·la que va heretar de la seva mare Agripina; Adrià va morir a Baiae  i Alexandre Sever va ampliar el palau afegint llacs artificials amb aigua de mar.\nA finals de l'imperi, el territori costaner de Baiae es va començar a enfonsar a causa de moviments sísmics. El terreny més baix entre la Punta de Castello i Epitaffio van quedar sota el mar, avui dia, aquella zona està entre tres i vuit metres de profunditat, juntament amb la via Herculanea, el complex termal de la Vil·la dels Pisons i els mosaics de la Vil·la Protir.\nA l'edat mitjana va anar decaient. El 1538 l'erupció del volcà Mont Nuovo, a 2 km al nord de Baia, va omplir de cendra (fins a 800 metres) l'antiga ciutat romana i va causar importants variacions en el nivell del mar (elevació de 6 metres seguida d'una davallada de 4 metres observats a Pozzuoli).\nSobre les ruïnes d'un antic palau romà, el 1495 s'hi va començar a construir una fortificació (el Castello Aragonese), que Pedro de Toledo, virrei de Carles V, va modificar i ampliar del 1538 al 1550.\nImpressió de les ruïnes tapades per les cendres volcàniques de l'antiga Baiae, captada per l'artista William Turner (s.XIX) .\nEls estudis arqueològics van començar el 1923 per Amedeo Maiuri i van continuar amb més intensitat el 1941, quan es van trobar els diferents estrats relacionats amb els diferents períodes de construcció. La descoberta el 1969, a prop del Cap de l'Epitafi, d'estàtues de marbre que representaven a Ulisses i el seu company Baios, va motivar la recerca submarina durant la qual es va trobar un nimfeu datat en l'època de l'emperador Claudi.\nLes restes més notables s'estenen pel vessant d'un turó, en una àrea de 450 metres. Qualificats impròpiament de "temples" per decisió popular, són els edificis del vast complex termal i del palau imperial.\nDins d'aquest enclavament arqueològic s'hi poden distingir cinc zones:\nEl complex de les terrasses\nEl complex de les terrasses és la part final d'una escala de grans dimensions. Comprèn un pòrtic de 110 metres de llargada per 10 metres d'amplada, té decoracions d'estuc i a la seva banda nord està acabat en forma d'absis i una escala que condueix a les terrasses.\nTermes de Mercuri\nInterior del Temple de Mercuri.\nLes termes de Mercuri són de finals de la república o de començaments de l'època d'August. Tenen una sala circular anomenada "El Temple de l'Eco" per la reverberació que s'hi produeix. Aquesta sala està coberta per una cúpula de 21,55 m de diàmetre amb una obertura a la part superior (oculus) que té un diàmetre de 3,65 m i amb diverses obertures rectangulars repartides per la volta. Construïda amb formigó, és la cúpula romana més antiga que s'ha trobat.\nTermes de Sosandra\nAnomenades així perquè en el seu recinte es va trobar una estàtua d'Afrodita Sosandra (epítet que vol dir «la salvadora d'homes») datada en la primera meitat del segle I. Les sales d'aquestes termes estan disposades en tres nivells: en el nivell superior hi ha un semicercle voltat per tres trams de pòrtics, al nivell mitjà hi ha una terrassa vorejada per una estructura en arc de cercle davant d'una piscina rodona, al nivell inferior hi ha una gran piscina rectangular (34,80 m × 28,60 m). El 1954, s'hi van descobrir uns motlles d'escaiola que un taller annex a les termes feia servir per fer còpies d'estàtues gregues. L'estudi de diversos element ha permès identificar un dels motlles amb una estàtua coneguda: Harmodi i Aristogitó.\nTermes de Venus\nFotografia de Giorgio Sommer (1834-1914), on es veu les termes de Venus al davant i al fons la semicúpula del Temple de Diana.\nLes Termes de Venus són un conjunt d'edificis situats a les dues bandes d'una gran sala rectangular on hi ha una gran piscina i un absis. Tres de les sales annexes (anomenades sales de Venus) estan decorades amb estuc segons l'estil pompeià 3r i 4t, i estan datades en el segle I. L'edifici més destacat és una sala octogonal per la part exterior però circular per l'interior, que està dotada d'una cúpula de 26,30 m de diàmetre la qual reposa sobre un mur de 2,90 m de gruix.\nEl gran temple de Diana, al nord del sector arqueològic, es va anomenar així per uns baixos relleus que representaven gossos, cérvols i peixos, com a motiu de caça, i a més per una inscripció amb el nom de Diana. Aquesta sala està coberta amb una cúpula, la meitat de la qual es va esfondrar i això ha permès observar l'estructura interior que té diveros estrats de formigó muntats successivament entre dos paraments de carreu.\nEl museu dels Camps FlegreisModifica\nObjectes exposats al Museu Arqueològic dels Camps Flegreis (Baia)\nDurant les excavacions submarines del 1980-1982 es va fer un estudi del nimfeu ensorrat. Aquest nimfeu era un brollador construït a imitació d'una gran cova natural. L'espai del nimfeu tenia també funcions de triclini. Una de les figures trobades sota el mar representa l'episodi de l'Odissea en què Ulisses, ajudat per Baios, porta un recipient ple de vi al ciclop Polifem. Manca però l'estàtua d'aquest gegant. A les fornícules del nimfeu s'hi van trobar estàtues que representaven membres de la família de l'emperador Claudi. Al voltant del nimfeu es van trobar molts objectes antics i va ser quan es va prendre la decisió de d'exposar-los al públic. Per fer-ho es va utilitzar l'interior del Castell dels Aragó i es va anomenar Museu dels Camps Flegreis. Aquest museu conté restes d'època grega, samnita i romana, però no tots són de Baiae, alguns es van trobar en ciutats antigues de la rodalia.\nAl museu s'exposa l'estàtua eqüestre de bronze, trobada el 1968, que havia estat dins el sacellum de les augustals de Misenum, el rostre de la qual tenia primer els trets de Domicià, però després de la damnatio memoriae d'aquest emperador, es va modificar perquè fos identificat amb la cara de Nerva.\nUna altra de les restes trobades és una tomba samnita datada entre el 300/290 aC, amb les parets interiors decorades amb pintures al fresc que representen un banquet fúnebre en honor d'una parella de difunts.\nAl fòrum de Baiae hi havia un pòrtic, imitació del de Pozzoli que s'ha reconstruït parcialment aplegant fragments de cariàtides.\nA Wikimedia Commons hi ha contingut multimèdia relatiu a: Baiae\n↑ Estrabó, "Geografia" V, 4, 6\n↑ Ciceró, Pro Caelio, XV\n↑ Properci, Elegies, I, 11\n↑ 4,0 4,1 El 176 aC, Plini el Vell, Naturalis Historia IX, 79\n↑ Titus Livi, Ab Urbe condita, XLI, 16\n↑ Aule Corneli Cels De medicina, III, 17\n↑ Horaci, "Epístoles", XV\n↑ Vitruvi, De architectura, II, 6-1\n↑ Sili Itàlic, Punica, XII\n↑ Ovidi Ars amatoria I, 255\n↑ Flavi Josep "Antiguitats judaiques", XVIII, 7-2\n↑ Suetoni, Caligula 19\n↑ Tàcit, Annales 14, 4\n↑ Història Augusta, Adrià 25, 5\n↑ Aureli Víctor, De Caesaribus, XIV\n↑ Història Augusta, "Alexandre Sever", 26\n↑ Maurice Krafft, Guide des volcans d'Europe et des Canaries, 1991,ISBN 2603008137\n↑ Amedeo Maiuri, Die Altertümer der phlegräischen Felder. Vom Grab des Vergil bis zur Höhle von Cumae, 1938\n↑ Bernard Andreae, L'Art de l'ancienne Rome, ed.Mazenod, 1973 i 1988, ISBN 2850880043, p. 530\n↑ Alix Barbet, « Baïes, splendeurs romaines du golfe de Naples », publicat en revista Archéologia, nº 469, setembre 2009\n↑ Henri Stierlin, Hadrien et l'architecture romaine, ed.Payot, Office du livre, ISBN 2228000302\n↑ «Museu dels Camps Flegreis». Arxivat de l'original el 2014-12-06. [Consulta: 13 juliol 2015].\nObtingut de «https://ca.wikipedia.org/w/index.php?title=Baiae&oldid=28653452»\nDarrera modificació: 24 nov 2021 a les 02:00\nLa pàgina va ser modificada per darrera vegada el 24 nov 2021 a les 02:00.


Primer pacient COVID-19 a l'Hospital Germans Trias - Germans Trias\nPrimer pacient COVID-19 a l'Hospital Germans Trias\nPrimer pacient COVID-19 a l'Hospital Germans Trias/\n05.03.2020 | Primer pacient COVID-19 a l'Hospital Germans Trias\nA principis de març de 2020, un canvi en el protocol de detecció de malalts amb Covid estableix que a totes les persones amb pneumònies no diagnosticades se’ls hi ha de fer una PCR, fins i tot aquelles que no havien viatjat a la Xina o a Itàlia ni havien tingut contacte amb persones que hi haguessin estat, un dels filtres per descartar la infecció per Sars-CoV-2 fins al moment.\nLa Paloma Millán, metgessa del Servei de Pneumologia, portava un pacient ingressat a la 8a planta amb una pneumònia que, seguint aquest nou protocol, es va fer una PCR i el resultat va ser positiu. Va diagnosticar, així, el primer cas de coronavirus a l’Hospital Germans Trias el 5 de març.\nEn aquell moment els professionals atenien els pacients sense mascareta ni equips de protecció individual. L’exposició al virus havia sigut alta i la Paloma i tots els professionals de l’equip de Pneumologia que van estar en contacte amb el malalt es van haver d’aïllar dues setmanes a casa.\nDurant la quarantena, els professionals aïllats van rebre el suport de l’Hospital. Cada dia rebien una trucada de seguiment del seu estat de salut i es va crear un butlletí especial per ells amb informació sobre l’actualitat del centre i consells per portar millor la quarantena.\nMentrestant, l’Hospital s’anava transformant per augmentar el seu parc de llits, especialment de crítics, i poder donar cobertura a l’alta demanda de Covid que arribava.\nUn dels primers espais en transformar-se en zona Covid va ser la Unitat de Post Aguts del Cor (UPAC). A continuació es van adequar les plantes 5a i 10a per rebre pacients amb coronavirus i la Unitat d’Hospitalització a Domicili també atenia els pacients de menys gravetat.\nQuan la Paloma es va reincorporar a la feina, com explica al vídeo, l’Hospital “era un altre i també el món era diferent”. Amb el decret d’estat d’alarma el 14 de març, els carrers buits i les persianes baixades dels negocis contrastaven amb l’activitat frenètica dins de l’Hospital.\nEls professionals es van haver d’adaptar no només als canvis físics del centre, sinó a un nou tipus de malalt que presentava símptomes i presentacions clíniques que no coneixien.\nProfessionals de diferents especialitats donaven suport a Pneumologia, Medicina Intensiva i Malalties Infeccioses, els tres serveis que lideraven el tractament d’aquests malalts. “Durant les guàrdies, el busca ens sonava per anar a qualsevol part dels edificis, perquè tot l’hospital era ja covid”, explica la Paloma.\nGràcies a l’esforç de tots els professionals, Germans Trias va ser el primer hospital català en superar les mil altes de pacients hospitalitzats de Covid-19 el 20 d’abril.


Pau Claris: de la revolució a la república\nTarragona. Diumenge, 13 de maig de 2018\nBarcelona, 7 de juny del 1640. En una mena de cerimònia ritual que es repetia, invariablement, cada any, deu mil pagesos jornalers esperaven acampats fora de la muralla de Barcelona que els contractessin per a la sega. Mentre això passava, al carrer Ample un magistrat de la Reial Audiència de Catalunya ordenava la detenció d’un cap de colla que estava negociant les condicions econòmiques dels seus representats. Se l’acusava de ser l’autor material de la mort de Miquel de Montrodon, la primera autoritat policial de Catalunya, assassinat cinc setmanes abans (30 d’abril) en l’aixecament armat popular de Santa Coloma de Farners (Selva). Aquella detenció encendria l’espurna del Corpus de Sang. Durant les hores immediatament posteriors, les masses populars es lliurarien al saqueig dels palaus de l’oligarquia col·laboracionista. Les tropes castellanes dispararien contra la multitud i la massa s’hi tornaria. I abans que el sol es pongués, el virrei hispànic Santa Coloma seria estimbat pels penya-segats de Montjuïc.\nDe revolució social a revolució nacional\nLa diada del Corpus de Sang va ser l’inici d’una revolució social que en el decurs de només unes hores derivaria en una revolució nacional. Aquella explosió de violència ha estat a bastament explicada. Però en canvi, què va passar a continuació ha quedat reclòs en el corpus de la historiogràfica acadèmica. Entre el 7 de juny del 1640 —diada del Corpus de Sang— i el 16 de gener del 1641 —proclamació de la I República Catalana— van passar moltes coses. Durant aquells set mesos, el país va transitar d’una situació d’ocupació militar i de revolució larvada a la de guerra declarada i república proclamada. Pau Claris, president de la Generalitat des de 1638, es convertiria en la figura més destacada d’aquell parèntesi temporal i la seva direcció política marcaria decisivament el desenvolupament de la crisi i del conflicte. Al llarg de set mesos trepidants, Catalunya va trencar relacions amb Madrid, va signar un tractat internacional amb París i es va constituir en una república sobirana.\nUn virrei conciliador\nDesprés dels fets del Corpus, el comte-duc d’Olivares, ministre plenipotenciari del rei hispànic Felip IV, atemorit pel caire dels esdeveniments, va contestar amb una oferta conciliadora. Si més no, aparentment. Va nomenar virrei Enric d’Aragó-Cardona-Córdoba i Enríquez de Cabrera, que ja havia ocupat el càrrec a l’inici de la crisi (1630-1632). Aragó-Cardona va arribar amb la missió d’apaivagar els ànims i negociar una sortida amb les institucions del país. I la primera mesura que va dictar va ser la de destituir —i fins i tot empresonar preventivament— alguns dels elements més destacats de la trama de corrupció política, d’especulació amb els aliments i de repressió contra la població que, durant anys, havia estat la divisa de l’oficina del virrei hispànic a Catalunya. La sort, però, no li va ser favorable i cinc setmanes després moria a causa d’una malaltia que arrossegava des d’abans del nomenament. En l’interregne la seva vídua s’encarregaria de posar de relleu la veritable intenció d'Olivares.\nMapa de Catalunya. Taller de cartografia de Jans Vriens. Amsterdam (1608) / Institut Català de Cartografia\nUn altre virrei conciliador\nDe la vídua d’Aragó-Cardona, l’aristòcrata latifundista castellana Catalina Fernández de Córdoba-Figueroa y Enríquez de Ribera, algunes fonts en dibuixen un perfil polític continuista amb l’estratègia conciliadora del virrei, i d’altres destaquen els permanents enfrontaments amb la Generalitat a causa dels seus intents de rehabilitar els elements de la trama de corrupció, especulació i repressió del virrei Santa Coloma. Sigui com sigui, Olivares va respondre nomenant un altre perfil conciliador, el castellà García Gil de Manrique y Maldonado, que feia catorze anys que era a Catalunya, que parlava català, que era bisbe de Barcelona i rector de la Universitat de Barcelona, i que havia estat president de la Generalitat el bienni 1632-1634. Durant l’exercici del càrrec, Gil de Manrique s’havia enfrontat repetidament amb el virrei hispànic Ferran d’Habsburg (germà del rei Felip IV) i amb la Inquisició en defensa de les institucions del país. Un currículum que, paradoxalment, en aquell moment li valdria la confiança d’Olivares.\nEl comte duc d'Olivares / Museu del Prado\nLa doble moral d’Olivares\nPerò les classes dirigents del país ja havien marcat un rumb que no tenia Madrid com a port de destinació. Entre el 1627 i el 1640 havien passat moltes coses. Catalunya havia estat literalment arrasada per la crisi econòmica, provocada per l’especulació alimentària; la crisi social, provocada per l’ocupació militar castellana, i la crisi política provocada pels atacs contra la sobirania del Principat. Entre les classes dirigents catalanes, la figura d’Olivares i la del rei Felip IV havien perdut tot el crèdit polític. I els fets de Tortosa no farien més revelar la doble moral d’Olivares, i confirmarien aquesta desconfiança. El mateix dia que Aragó-Cardona moria a Barcelona, Olivares ordenava l’ocupació militar de Tortosa i l’execució de totes les persones que, els dies posteriors al Corpus de Sang barceloní, s’havien manifestat públicament favorables al posicionament de la Generalitat. La massacre de Tortosa revelaria la veritable intenció d’Olivares.\nLa crisi hispànica\nLa crisi del 1640 va ser la més greu de la monarquia hispànica dels Habsburg. El Corpus de Sang català va ser, també, l’espurna que va encendre les crisis de Nàpols, Portugal i Andalusia. Simultàniament al Corpus de Sang, a Nàpols una revolució social calcinava els palaus de l'oligarquia prohispànica amb els propietaris a dins. Només sis mesos després, l’aristocràcia portuguesa proclamava la restauració de la corona amb Joan de Bragança i Maria Luisa de Guzmán (curiosament, una neboda d’Olivares). I, passat just un any, Gaspar Alonso Pérez de Guzmán, duc de Medina-Sidonia, i Francisco Manuel Silvestre de Guzmán, marquès d’Ayamonte (i també, curiosament, parents d’Olivares) ordien un complot que tenia l’objectiu de convertir Andalusia en un regne independent. Aquestes dades són molt importants per entendre què passaria a Catalunya aquells set mesos entre el Corpus de Sang i la proclamació de la república, i, fins i tot, posteriorment.\nEl cardenal Richelieu / Museu de Belles Arts d'Estrasburg\nAmb aquest paisatge és molt revelador que Felip IV i Olivares prioritzessin l’operació Catalunya a la de Nàpols, o fins i tot a les maniobres conspiratives que s’ordien a Lisboa o a Sevilla. Olivares, molest per la desconfiança que li mostraven els dirigents catalans, o potser perquè no tenia cap parent situat a la cancelleria de Barcelona, va destituir el conciliador Gil de Manrique i va nomenar (juliol del 1640) Pedro Fajardo de Zúñiga y Requesens, marquès de Los Vélez, un falcó del règim i un pervers sanguinari. I el va posar al front de l’exèrcit que esperava a Cartagena per ser embarcat cap a Nàpols. Los Vélez seria el responsable de la massacre de Tortosa i, després, de les de l’Hospitalet de l’Infant, Cambrils, Constantí, Tarragona, Torredembarra i Martorell. Més de 5.000 víctimes civils, des del juliol del 1640 fins al gener del 1641, en el seu sinistre recorregut fins a les portes de Barcelona. Los Vélez era l’altra cara de la missiva que Felip IV i Olivares adreçaven al Principat pels fets del Corpus de Sang.\nL’ofensiva hispànica antiindependentista\nAmb la reguera de sang que Los Vélez anava deixant camí del seu despatx a Barcelona, la Generalitat, mancada de prou forces militars per fer front a aquell exèrcit colossal, no va tenir cap més remei que cercar un pacte amb la monarquia francesa. Aquest punt és molt important, perquè revela que la resposta violenta hispànica va precedir els Pactes de Ceret (entre Catalunya i França) i no a la inversa, com havia sostingut tradicionalment certa historiografia espanyola. Dit d’una altra manera, la campanya militar de Los Vélez era per liquidar el projecte independentista de Pau Claris, i no per expulsar els francesos de Catalunya. El 7 de setembre del 1640, cinc setmanes després de la massacre de Tortosa, els comissionats de la Generalitat, Ramon de Guimerà i Francesc de Vilaplana (nebot de Pau Claris), es reunien a Ceret (Vallespir, Catalunya Nord) amb el comissionat francès Bernard du Plessis-Besançon (nebot del cardenal Richelieu, ministre plenipotenciari de França).\nMapa de França. Taller cartogràfic de de Nicolas Sanson (1645) / Biblioteca Nacional de França\nEls acords catalanofrancesos\nEls acords de Ceret van ser una aposta personal del president Claris. Guimerà i Vilaplana van signar un tractat internacional tres dies abans que la Junta de Braços —l’equivalent al Parlament— aprovés d’iniciar negociacions amb França (10 de setembre del 1640). La qual cosa no li restava legitimitat, perquè la figura del president tenia atribuïts poders extraordinaris en situacions extraordinàries. L’encert o no del president Claris es demostraria a bastament quan aquell tractat va tenir tanta dimensió política com militar. La monarquia francesa, que es preparava per rellevar la hispànica en el lideratge continental, reconeixia Catalunya com una república independent, però que gravitava en l’òrbita política de París. En aquest punt cal aclarir que el concepte república a l’època no tenia el mateix significat que en l’actualitat i es referia a un règim polític pseudodemocràtic governat per les elits mercantils. En contrapartida, Catalunya rebia el compromís d’ajut militar francès per repel·lir l’agressió militar hispànica.\nMapa d'Europa. Taller cartogràfic de Jean Blaeu (1650) / Arxiu d'El Nacional\nBarcelona, 17 de gener del 1641. La Junta de Braços feia efectiva la voluntat política de les classes rectores del país i proclamava la República catalana. Set dies més tard, l’exèrcit catalanofrancès patia una derrota molt inquietant a Martorell. I la Junta de Braços, forçada pels esdeveniments, es veia obligada a cedir a les pressions franceses, pressions o xantatge. Renunciava al projecte republicà i acceptava —amb l’olor de la pólvora hispànica suspesa sobre el cel de Barcelona— retornar Catalunya a l’estatus històric de Principat. Amb la particularitat que la dignitat comtal retornava, paradoxalment, a la testa d’un descendent de Carlemany. Reveladorament, tres dies després (26 de gener del 1641), l’exercit catalanofrancès infligia una derrota clamorosa a Los Vélez al peu de la muntanya de Montjuïc. Una batalla decisiva que revelaria la impossibilitat de mantenir el projecte republicà català, que marcaria el final de la carrera militar de Los Vélez i el principi del final de la carrera política d’Olivares, i que se saldaria amb la liquidació del bo i millor de l’exèrcit hispànic.\nImatge principal: Retrat modern de Pau Claris / Arxiu d'El Nacional\n10 de desembre de 1640 La revolta dels Segadors passa a ser la guerra dels Segadors Marc Pons


Com canviar descriptori a Windows 11 | Mòbil Fòrum\nCom canviar descriptori a Windows 11\nDaniel Terrasa | 12/11/2021 09:00 | sistemes Operatius, Windows\nEls escriptoris virtuals són una eina fantàstica per organitzar millor la nostra feina amb lordinador en contextos diferents. A la nova versió del sistema operatiu de Microsoft es poden crear tots els que es necessiti. En aquest post veurem com canviar descriptori Windows 11 per a cada ús concret que donarem al nostre ordinador.\nBàsicament aquesta és una funció que ja existia a la versió anterior de Windows, però que ara ha estat millorada, com tantes altres (veure Windows 10 vs Windows 11: principals diferències). Anem a analitzar tot això a continuació:\n1 Escriptoris virtuals: què són?\n2 Com afegir un escriptori virtual a Windows 11\n2.1 Anomenar i personalitzar els escriptoris\n3 Treballar amb diversos escriptoris a Windows 11\n3.1 Ordenar els escriptoris virtuals\n3.2 Passar aplicacions d'un escriptori a un altre\n3.3 Canviar d'escriptori ràpidament\n4 Tancar un escriptori virtual a Windows 11\nEscriptoris virtuals: què són?\nTots coneixem de sobres com és la interfície de Windows: la pantalla principal, plana o amb una imatge de fons. Sobre ella, les icones superposades de diferents fitxers i programes. És el que anomenem Escriptori.\nQuan treballem amb moltes aplicacions alhora, aquest escriptori es torna caòtic i desordenat. Insuficient pel que volem fer. Per donar resposta a aquest problema, Windows va idear un sistema descriptori virtual. Es tracta de poder gestionar diversos escriptoris, cadascun amb unes determinades aplicacions obertes o disponibles. Per exemple: podem tenir un escriptori per treballar, un altre per a lleure, un altre amb les nostres eines personals, etc.\nEn definitiva, es tracta de poder disposar de diferents contextos on ubicar i organitzar els programes i aplicacions. Es pot dir que la idea és la mateixa que la de crear diferents grups de pestanyes al nostre, encara que portat a l'àmbit del sistema operatiu.\nCom afegir un escriptori virtual a Windows 11\nVegem què cal fer per començar a crear diferents escriptoris virtuals a Windows 11, configurant així diferents entorns per fer servir el nostre ordinador. Aquests són els passos a seguir:\nEn primer lloc passem el ratolí per sobre del botó de la vista de tasques a la barra de tasques (és el botó que es troba just entre icones de Widgets i de Cerca, com es mostra a la imatge de dalt). També es pot fer servir la combinació de tecles Windows + Tab per accedir a aquesta opció.\nAl menú que apareix, només cal fer clic a «Afegir escriptori» al menú que apareix a continuació.\nCal repetir l'operació cada cop que volem crear un nou escriptori. I hi podem afegir tants quants necessitem, no hi ha límits. Un cop generats, tenim la possibilitat de dissenyar un entorn de treball específic per a cadascun. Per exemple, podem afegir escriptoris individualitzats per a diferents projectes en què estiguis treballant.\nPer obtenir una vista ràpida del que hi ha a cada escriptori virtual del nostre ordinador, només cal passar el cursor del ratolí sobre el botó «Vista de tasques» ia continuació per cada escriptori que aparegui al menú emergent.\nAnomenar i personalitzar els escriptoris\nCada nou escriptori creat rebrà per defecte un nom genèric per part del Windows. No obstant això, hi ha l'opció de assignar noms específics als nostres nous escriptoris. D'aquesta manera ens organitzarem millor. Per reanomenar els escriptoris cal fer el següent:\nPassem el cursor del ratolí per sobre del botó de la vista de tasques.\nDesprés fem clic amb el botó dret a l'escriptori triat i seleccionar l'opció de «Canviar nom».\nA continuació, escrivim el nom amb què volem trucar a l'escriptori.\nA més de nomenar els nous escriptoris, Windows 11 ens ofereix la possibilitat de posar un fons de pantalla diferent de cada un, per tal de diferenciar-los millor. La idea és que no tots ens semblin iguals.\nPer canviar l'estètica de l'escriptori cal fer clic al botó dret del fons de pantalla de l'escriptori. Al menú que apareix, cal escollir l'opció «Personalització» on podrem escollir un fons de pantalla determinat (i apropiat) per a aquest escriptori en concret.\nTreballar amb diversos escriptoris a Windows 11\nAra que ja sabem com generar nous escriptoris arriba el moment de respondre a la pregunta de com canviar descriptori en Windows 11. I no només això, també descobrir les funcionalitats i avantatges que ens ofereix aquesta característica de la darrera versió del sistema operatiu.\nOrdenar els escriptoris virtuals\nLa pantalla de visualització descriptoris virtuals de Windows 11 és molt pràctica i senzilla de manejar. Si volem ordenar els diferents escriptoris creats, podeu accedir a aquesta pantalla amb la combinació de teclat Windows + Tabulador.\nQuan s'obre la pantalla, podem arrossegar amb el ratolí els escriptoris que apareixen a la llista inferior, així com canviar-ne l'ordre de la mateixa manera que movem i ordenem les pestanyes d'un navegador. Així de fàcil.\nPassar aplicacions d'un escriptori a un altre\nUna funció realment pràctica a l'hora de treballar de manera multitasca. Per passar aplicacions d'un a un altre escriptori, a la llista inferior del visualitzador de desktops cal passar el ratolí per l'escriptori on hi ha l'aplicació a moure. A la part superior apareixen totes les finestres obertes allà, que podrem arrossegar amb el ratolí a qualsevol altre escriptori de la llista.\nCanviar d'escriptori ràpidament\nLa pantalla de visualització dels escriptoris és una eina molt àgil. Per exemple, ens permet navegar-hi, movent-nos d'una banda a l'altra, d'esquerra a dreta, sense que calgui obrir-los. Hi ha dues senzilles dreceres de teclat que podem utilitzar per això:\nTecla Windows + Control + Fletxa dreta per passar a lescriptori virtual situat a la dreta.\nTecla Windows + Control + Fletxa esquerra per passar a lescriptori virtual situat a lesquerra.\nTancar un escriptori virtual a Windows 11\nCom canviar d'escriptori Windows 11: Tancar un escriptori virtual\nSi la tasca per a la qual va ser concebut ja ha finalitzat o de cop i volta ens adonem que no necessitem un escriptori en concret, podem optar per suprimir-lo sense problemes. Per tancar definitivament un escriptori virtual i eliminar-lo del nostre menú d'escriptoris, cal seguir un mètode semblant al que es fa servir per tancar una finestra de navegador. Els passos són senzills:\nPer començar fem clic al botó de la vista de tasques.\nDesprés passem el ratolí per sobre de lescriptori que volem tancar.\nFinalment fem clic a la «X» que hi ha a la cantonada superior dreta de la vista prèvia.\nUna altra manera més directa de tancar un escriptori virtual a Windows 11 és fer clic amb el botó dret a la miniatura de la vista prèvia de l'escriptori virtual i després fer clic al botó de «Tancar». També hi ha una tercera via de fer-ho: utilitzant la combinació tecla de Windows + Ctrl + F4 en el nostre teclat.\nEn tancar un escriptori virtual, el contingut es mourà de forma automàtica a l'escriptori situat immediatament a la vostra esquerra. En tot cas, tancar un escriptori no comporta tancar les aplicacions que hi estan obertes, sinó el seu trasllat a una altra part.\nCal aplaudir tot allò que ens aporta la funció d'escriptori virtual incorporada al nou Windows 11. Sens dubte, i malgrat que hi ha molts aspectes que encara es poden polir més, ofereix una experiència més fluida, pràctica i intuïtiva que la que fins ara ens havia brindat Windows 10. Una magnífica solució per crear diferents entorns apropiats a cadascuna de les diverses tasques i usos del nostre ordinador.\nRuta completa cap a l'article: mòbil Fòrum » sistemes Operatius » Com canviar descriptori a Windows 11\nEls millors jocs per Oculus Quest 2\nCom compartir una biblioteca de Steam amb altres jugadors


La cuina de Cal Pepin: d’octubre 2011\nSUPERCANELÓ DE CEPS I GAMBES AMB SUC DE ROSTIT\nEl truc d'aquests supercanelon,s que impressionen als convidats per lo grans que son, és fer-los amb pasta de lasanya. Si el farcit és com aquest triomfareu segur.\n200 gr. de ceps\n4 lamines de pasta de lasanya\nsuc de rostit\nPeleu les gambes i talleu-les cues en 3 o 4 trossos. Talleu els ceps a trossos petits. Piqueu la ceba ben petita. A una paella antiadherent torreu els pinyons. Tot seguit afegiu oli a la paella i poseu la ceba picada perquè es vagi fent. Quan sigui feta afegiu les gambes, doneu unes voltes i afegiu els pinyons i l'oli d'all i julivert. Remeneu perquè s'integri tot be i deixeu que es refredi la farsa.\nBulliu les 4 plaques de lasanya segons les instruccions del paquet i un cop cuites escorreu-les i esteneu-les sobre un drap. Farciu-les amb la farsa i enrotlleu-les i poseu-les a una plata de forn prèviament untada amb oli. Si feu els canelons amb antelació tapeu-los amb el mateix drap utilitzat prèviament humitejat.\nPer muntar el plat, escalfeu els canelons al forn. Poseu-los al plat i regueu-los amb el suc de rostit ben calent.\nEn aquest cas els ceps eren congelats; del Petràs de La Boqueria.\nL'oli d'all i julivert, evidentment, el podeu substituir per all i julivert ben picats\nCom a un dels convidats no li agrada la salsa beixamel vaig pensar cobrir-los amb suc d'un rostit de pollastre a la llimona que vaig fer per dinar i va ser excepcional.\nPublicat per Pepin a 0:00 3 comentaris:\nEtiquetes de comentaris: Bolets, Pasta, Peix i Marisc\nA qui no li agraden les croquetes. Dons aquí unes de delicioses.\n2 pits de pollastre rostit\n100 gr. de pernil serrà del bo\n4 cullerades del suc del rostit.\nDesosseu els pits de pollastre rostit i trinxeu la seva carn juntament amb el pernil.\nFeu la beixamel de la manera habitual i afegiu la carn trinxada.\nDeixeu a la nevera un mínim de 12 hores perquè qualli.\nDoneu forma a les croquetes, passeu-les per ou batut i farina de galeta.\nFregiu-les en oli d'oliva ven calent.\nA la beixamel no hi poso nou moscada perquè personalment no m'agrada.\nAcostumo a fer aquestes croquetes quan prèviament faig pollastre rostit a la llimona i sobren els pits; aquesta recepta de tota la vida us la penjaré en breu.\nLes croquetes que no utilitzeu congeleu-les. Quan les vulgueu utilitzar traieu-les del congelador mitja hora abans de fregir-les.\nEtiquetes de comentaris: Avies, Aviram, Tastets\nTONYINA MARINADA AMB GUACAMOLE I POLS DE KIKOS\nTastet ideal per començar un menú degustació\n4 trossos de llom de tonyina de secció quadrada d'uns 50 gr. cada un\n200 ml de sake o xeres sec\n40 gr. de kikos\nPrepareu el guacamole. Peleu el tomàquet, traieu-ne les llavors i talleu-los en brunoise. Peleu la ceba i talleu-la en brunoise. Traieu la carn del alvocat i aixafeu-la en un plat a forquilla. Barregeu amb el tomàquet i la ceba. Amaniu amb el suc de llimona, sal i pebre i oli d'oliva. Reserveu a la nevera.\nPiqueu els kikos amb el turmix.\nPoseu una paella antiadherent al foc amb un raig d'oli d'oliva i quan sigui molt calenta marqueu la tonyina 30 segons a cada un dels 4 costats i poseu-la seguidament en un recipient on haureu barrejat la soja i el sake. Deixeu que marini 10 minuts i talleu a rodelles.\nMunteu el plat posant una filera de guacamole, a sobre els talls de tonyina i acabeu espolsant un fil de pols de kikos.\nNo coeu la tonyina més del que indico perquè si no quedarà massa feta i eixuta. Per dins ha de quedar rosadeta.\nLes quantitats que poso son per fer un tastet per quatre persones. Si voleu fer un plat principal dobleu les quantitats.\nPublicat per Pepin a 23:03 6 comentaris:\nEtiquetes de comentaris: Peix i Marisc, Tastets\nMENU ESPECIAL PER UNS MOLT BONS AMICS\nAhir al vespre van venir a sopar uns molt bons amics i, com no podia ser d'una altra manera, tocava un bon menú degustació.\nCroqueta de pollastre rostit i pernil serrà\nTonyina amb guacamole i pols de kikos\nTurbó and verduretes\nFilet de vedella amb el seu suc i pastis de patates emmascarades\nJardí de xocolata\nEl nom del postre ha quedat una mica "cursi" però sincerament no sabia com anomenar-lo. Si algú en proposa un d'interessant no tindré cap inconvenient en canviar-lo.\nCom sempre, us presento primer el menú i ja aniré penjant les receptes mica en mica\nPublicat per Pepin a 8:52 3 comentaris:\nA vegades m'agrada fer amanides sense enciam i aquesta és un bon exemple, fàcil de fer i molt agraïda.\n2 tomàquets d'amanida grossos\nPeleu les cebes, talleu-les en juliana i poseu-les en un bol amb aigua, sal i un raig de vinagre. Deixeu-les una mitja hora perquè perdin la fortor.\nPeleu els tomàquets i talleu-los a trossos, talleu el formatge a cubs, peleu una mica el cogombre traieu-li les llavors i talleu-lo a trossos.\nBarregeu el tomàquet, el cogombre, la ceba, el formatge, les olives negres i amaniu-ho amb sal, orenga, oli d'oliva i vinagre.\nPublicat per Pepin a 22:41 5 comentaris:\nXIPIRONS EN TINTA\nAvui us presento una recepta que sempre ha estat present a la família. Tal com us comento a la presentació d'aquest bloc, la meva besàvia era de Lekeitio (Biskaia) i de la seva família, coneguts per Lekeitio com "els Txistu", ens ve aquesta recepta.\n1 kg. de xipirons de la mida d'un dit\n500 gr. de tomàquet madur\n250 de brou de peix\nNetegeu a consciència els calamars i farciu-los amb les seves potes i aletes. Tanqueu-los amb un escuradents.\nPiqueu totes les verdures ven petites.\nEn una cassola ample poseu oli d'oliva i quan sigui ben calent passeu els calamars volta i volta en petites quantitats perquè quedin rossos i no deixin anar massa aigua. Reserveu-los en un plat fons.\nEn aquest oli aneu sofregint les verdures a foc lent amb el següent ordre: ceba, alls, pastanaga i pebrot.\nAl cap de 20 minuts afegiu un got de vi blanc i quan s'hagi evaporat afegiu el brou de peix.\nPeleu els tomàquets, piqueu-los i en una paella amb un raig d'oli sofregiu-los fins obtenir una salsa de tomàquet clàssica que afegireu a les verdures 5 minuts abans d'acabar la cocció.\nEn total han de coure uns 45 minuts.\nPasseu la salsa pel turmix i tot seguit per un colador ben fi.\nTorneu a posar la cassola al foc i afegiu la salsa de verdures, les tintes i els xipirons. Deixeu-ho coure tot junt uns 15-20 minuts i, si els calamars son tendres, ja ho tindreu llest.\nEls podeu servir acompanyats d'arròs bullit\nAmb les quantitats de verdures que hi posat surt força salsa però a casa no en sobra ni una cullerada\nPublicat per Pepin a 23:17 1 comentari:\nEtiquetes de comentaris: Avies, Peix i Marisc


Política de privadesa - Esvern\nEn compliment de la Llei Orgànica 15/1999, de l’13 de desembre, de Protecció de Dades de Caràcter Personal, l’informem que les dades personals que ens subministri a través del portal umilesgroup.com, per via telefònica o mitjançant correu electrònic, seran tractades de forma confidencial i passaran a formar part d’un fitxer a titularitat d’Es Vern SA; degudament inscrit en l’Agència Espanyola de Protecció de Dades (www.agpd.es). Les seves dades personals seran utilitzades per atendre la seva petició d’informació, la gestió i prestació dels serveis oferts per Es Vern S.A. i per a l’enviament de factures i / o futures comunicacions comercials que poguessin ser del seu interès.\nAixí mateix, l’informem que pot exercir els drets d’accés, rectificació, cancel·lació i oposició d’acord amb el que preveu la Llei Orgànica 15/1999, del 13 de desembre, de Protecció de Dades de Caràcter Personal, enviant una carta, juntament amb la fotocòpia del seu DNI, a la següent adreça:És Vern S.A\nMuntaner 38 1r 2a 08021 Barcelona\nIndicant la REFERÈNCIA: PROTECCIÓ DE DADES.\nLes dades sol·licitades a l’Usuari mitjançant els formularis d’aquest portal web, indicats amb un asterisc (*), seran les estrictament necessàries per a poder proporcionar-li el servei sol·licitat o per poder contactar. En cap cas, el fet de no proporcionar més dades que les estrictament necessàries, suposarà una minva en la qualitat del servei.\nL’Usuari garanteix que les dades personals facilitades són veraces i es fa responsable de comunicar qualsevol modificació en els mateixos. L’Usuari serà l’únic responsable de qualsevol dany o perjudici, directe o indirecte, que pogués ocasionar a Es Vern S.A., o a qualsevol tercer, a causa de l’emplenament dels formularis amb dades falses, inexactes, incompletes o no actualitzades. En el cas que l’Usuari inclogui dades de caràcter personal de tercers haurà de, amb caràcter previ a la seva inclusió, informar del que estableix la present política de privacitat, sent l’únic responsable de la seva inclusió.\nÉs Vern S.A. informa sobre l’ús de les cookies en les seves pàgines web. Les cookies són arxius que es poden descarregar en el seu equip a través de les pàgines web. Són eines que tenen un paper essencial per a la prestació de nombrosos serveis de la societat de la informació. Entre d’altres, permeten a una pàgina web emmagatzemar i recuperar informació sobre els hàbits de navegació d’un usuari o del seu equip i, depenent de la informació obtinguda, es poden utilitzar per reconèixer a l’usuari i millorar el servei ofert.\nExisteix també una segona classificació segons el termini de temps que romanen emmagatzemades en el navegador del client, podent tractar-se d’cookies de sessió o galetes persistents.\nAquesta web utilitza cookies per millorar l'experiència d'usuari. Si continua navegant entenem que hi està conforme. Més infoACEPTO\nLes cookies necessàries són absolutament essencials per a que el web funcioni correctament. Aquesta categoria només inclou cookies que garanteixen funcionalitats bàsiques i característiques de seguretat del lloc web. Aquestes cookies no emmagatzemen cap informació personal.


Les Borges Blanques elabora iniciatives per ajudar als joves a trobar habitatge | Lleida.com\nLes Borges Blanques elabora iniciatives per ajudar als joves a trobar habitatge\nL'Ajuntament de les Borges Blanques ha iniciat una enquesta en línia entre els veïns per conèixer el nombre d'habitatges buits que hi ha a la ciutat i el seu actual estat de conservació. La iniciativa pretén ser el primer pas per a l'elaboració d'un cens d'habitatges buits, que estan duent a terme els 24 municipis de les Garrigues, amb la col·laboració de l'Oficina Jove i, sobretot, del Consell de Joves de la comarca, impulsors de la proposta que, entre altres, pretén afavorir l'accés a l'habitatge a les persones joves. A la vegada, també busca frenar l'envelliment de la comarca, millorar l'estat de conservació del parc local d'habitatge i embellir el nucli urbà de les Borges, segons han assenyalat des del consistori borgenc.\nUna vegada finalitzada l'enquesta, l'Ajuntament de les Borges preveu creuar les dades del padró municipal amb les del cadastre, per comprovar quants habitatges sense ningú hi ha al municipi i, finalment, contrastar-ho amb els rebuts de la taxa d'escombraries, per tenir una "radiografia complerta" sobre la situació real dels habitatges borgencs, i determinar quines són les millors solucions a aplicar en cada cas, per tal d'afavorir que els buits puguin ser destinats a les persones joves.\nLa regidora de Benestar Social, Ariadna Salla, ha explicat que l'Ajuntament vol fer reunions per donar a conèixer altres formes de tinença d'habitatge, per aconseguir que la gent tingui altres solucions al lloguer habitual de sempre, cedir-lo o vendre'l.\n"Hi ha persones joves del municipi que, si no augmenta l'oferta d'habitatges assequibles i amb bones condicions per accedir-hi, hauran d'acabar marxant", ha advertit la regidora de Joventut, Maricel Viladoms. Per això, l'objectiu és "facilitar-los que es puguin quedar a les Borges, al mateix temps que s'impulsa l'activitat econòmica i l'ocupació en els sectors vinculats amb la construcció i l'habitatge", ha dit Viladoms.\n⏯ Naut Aran canvia l'ús de locals comercials a habitatges per facilitar l'accés a l'habitatge\nL'EMU de Lleida cedeix dos habitatges per a un projecte de masoveria urbana\n⏯ Maldà no vol convertir-se en un "cementiri de cases" i promou el lloguer d'habitatges desocupats


Holiday home Klyden Rømø XI Romo Kirkeby Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Klyden Rømø XI\nPer als viatgers què vulguin captar les imatges i els sons de Romo Kirkeby, Holiday home Klyden Rømø XI és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Holiday home Klyden Rømø XI, l'excelent servei i instal.lacions superiors faran de la vostra estada una experiència inoblidable. Aparcament de cotxes són només algunes de les comoditats que fan que Holiday home Klyden Rømø XI sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió, TV satèl•lit/cable, reproductor de DVD/CD per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Holiday home Klyden Rømø XI.


(S'ha redirigit des de: Pau Monguió)\n10 de juliol de 1865\n21 de gener de 1956 (90 anys)\nPau Monguió Segura va ser un arquitecte català, nascut a Tarragona (Catalunya) el 10 de juliol de 1865 i mort a Barcelona el 21 de gener de 1956. Estudià a l'Escola d'Arquitectura de Barcelona, on va obtenir el títol el 5 d'agost de 1889 i on tingué com a professors Lluís Domènech i Montaner, Antoni Rovira i Trias i August Font.\nFou primer arquitecte municipal de Tarragona, on construí l'església i convent neogòtic dels Carmelites (1897) i la reixa (1893) de la Catedral de Tarragona. A Reus es conserva encara avui la Casa Laguna (construïda el 1904). El 1901 dirigia la restauració del claustre de l'església de San Pedro (Terol) com a arquitecte municipal. D'aquesta primera etapa aragonesa són també la Casa Escriche i les Escoles del Arrabal, que des del 1987 són la seu de l'Arxiu Històric Provincial. Entre el 25 de novembre de 1901 i el desembre de 1908 fou arquitecte municipal de Tortosa, on va fer de mestre als alumnes obrers (1903) i en la qual deixà notables construccions: la Casa Manel Camós (1904; restaurada el 2001), la Casa Ramon Sechí (1904, remodelada deu anys després per Josep Maria Vaquer Urquizu, mestre d'obres), l'Escorxador Públic (projectat el 1905 i construït entre 1907 i 1908; actualment Museu de Tortosa), la Casa-Xalet Ferran Pallarès (1906, restaurada el 2005), la Casa Matheu (1907) i la Casa de na Pilar Fontanet (coneguda també com a Casa Grego, 1908); i en una segona etapa: l'escalinata d'accés al llac nou del parc municipal (1921) i la Casa David Pinyana (1923).\nCasa Laguna, a Reus (1904)\nCasa Pallarès, a Tortosa (1906)\nAntic escorxador, actual Museu de Tortosa (1907-1908)\nCasa de na Pilar Fontanet, o Casa Grego, a Tortosa (1908)\nObtingut de «https://ca.wikipedia.org/w/index.php?title=Pau_Monguió_i_Segura&oldid=17691775»\nLa pàgina va ser modificada per darrera vegada el 29 oct 2016 a les 23:40.


Atenció psicològica | AFAB - Associació de Familiars de malalts d'Alzheimer de Barcelona\nAdreçat a: familiars i cuidadors principals d’un malalt d’Alzheimer.\n–Valoració de la situació psicològica del familiar i detecció de les possibles problemàtiques que pateix.\n–Orientació: sobre la pròpia malaltia, pautes a seguir davant les conductes del malalt, diferents recursos de respir familiar,…\n–Suport: contenció de l’ansietat, empatia i confort psicològic.\n–Avaluació cognitiva del malalt, amb l’objectiu d’iniciar tallers d’estimulació cognitiva individual o ingrés en el nostre centre de dia.\nA les primeres visites generalment acudeixen persones que han s’han associat recentment i que, quan van prendre la decisió de formar part de l’AFAB, es trobaven ja totalment desbordades. Per aquest motiu, les seves demandes són sobretot d’orientació i suport emocional. L’objectiu de la primera visita és tenir la màxima informació sobre la situació actual per poder establir un pla de treball ajustat a les necessitats familiars.\nLes dades recollides per fer aquesta valoració són:\n– Dades personals del cuidador i del malalt (nom, cognoms, edat, parentiu, adreça, número de soci, telèfons).\n– Primers símptomes de la malaltia (quins i quan).\n– Data del diagnòstic, centre i metge de seguiment.\n– Nivell funcional del malalt (ABVD i AIVD).\n– Conducta i actituds del malalt.\n– Medicació del malalt.\n– Sentiments del cuidador.\n– Recursos i ajuts del cuidador.\nSegons les necessitats específiques de cada cas, es pot derivar la persona al Servei d’atenció social de l’AFAB o altres serveis de l’associació. Si voleu ampliar la informació, podeu posar-vos directament en contacte amb el departament psicològic des del formulari que apareix més abaix.\nTeléfon de Contacte(necesario)


El jutge manté investigats per incitació a l'odi vuit professors de la Seu d'Urgell després d'interrogar-los\nEl jutge manté investigats per incitació a l’odi vuit professors de la Seu d’Urgell després d’interrogar-los\nDiverses famílies els han acusat de fomentar la discriminació cap als seus fills els dies posteriors a l'1-O. Els mestres interrogats han rebut diversos suports del sector\nEl Ministeri s’atribueix amb el 155 les funcions d’Ensenyament i Universitats\nMobilitzacions als col·legis per l’1-O: quina comunitat educativa?\n06.11.2017 - 18:43\nVuit docents citats a declarar a la Seu d’Urgell / Sandra Lázaro\nL’única investigació judicial a Catalunya sobre presumpta incitació a l’odi en una escola per part de professors relacionada amb el procés sobiranista continuarà oberta. El titular del jutjat d’instrucció 1 de la Seu d’Urgell ha interrogat aquest dimarts els vuit professors de tres centres de la localitat investigats per un delicte d’incitació a l’odi per, presumptament, haver fomentat l’assetjament a un fill de guàrdies civils i pels seus comentaris a classe de les càrregues policials de l’1-O, cosa que els professionals neguen.\nEs tracta de quatre mestres del col·legi públic Mossèn Albert Vives i el seu director; un docent de l’escola Pau Claris i la seva directora, i la directora de l’escola La Salle.\nFonts judicials han informat que tots els docents han contestat les preguntes del jutge i el fiscal, i que després de declarar mantenen la seva condició d’investigats. Cap acusació ha demanat noves mesures sobre ells i el magistrat tampoc ha acordat noves diligències. Ara continuarà la investigació.\nLa causa de la Seu d’Urgell es va obrir a conseqüència d’onze denúncies de particulars, entre elles la d’una parella de guàrdies civils, pares d’un nen que assisteix a les classes d’un dels centres de la població. Aquesta família va considerar denunciable el tractament de l’1-O a classe.\nNo obstant això, el magistrat ha focalitzat el cas en si els professors i el director d’un dels centres educatius van incitar els alumnes a intimidar i humiliar un estudiant fill d’una agent de la Guàrdia Civil.\nSegons el jutge, “podria ser” que els professors i el director del centre incitessin “de manera directa” els seus alumnes a la comissió de fets relacionats amb la discriminació, l’odi, l’hostilitat o la violència contra alguns alumnes, i en concret sobre el fill d’una guàrdia civil. Per això els ha citat a declarar com a imputats.\nEls professors han rebut aquest dimarts mostres de suport de sindicats, l’Associació de Mestres Rosa Sensat i la Federació de Mares i Pares de Catalunya. També la consellera d’Ensenyament cessada, Clara Ponsatí, ha defensat els professors acusats des de Brusel·les. “La llibertat d’expressió també és educació. No tolerem assetjament judicial als mestres. No tenim por”, ha manifestat a través de Twitter.\nLa Comissió de Suport a l’Escola Catalana de la Seu, per la seva banda, ha recollit ja més de 80.000 signatures contra la investigació judicial d’aquests vuit professors.\nA la porta del jutjat han acudit els 25 directors de les escoles La Salle de tot Catalunya per donar suport a la directora del centre de la Seu i mostrar el seu rebuig al procés judicial. “Nosaltres estem per donar classes, educar, per a treballar cada dia, per treballar per la pau, la solidaritat i la justícia i res més, perquè els alumnes siguin feliços anant a l’escola”, ha afirmat el director de la Xarxa d’ obres Educatives a La Salle Catalunya, Jordi Jover.\n“La convivència a les escoles és molt bona”\nEl director del Mossèn Albert Vives, Isidor Alberich, va negar en declaracions a Rac1 no només les acusacions d’incitació a l’odi, sinó també que els dies després de l’1-O s’abordés la qüestió a classe. “No vam sortir al pati a fer cap manifest ni vam fer debats polítics a les aules, estem molt sorpresos”, afirma.\nAlberich, que assegura que aquesta situació els “angoixa”, va insistir que els mestres no van fer “cap comentari” en la línea del que es denuncia, i que “la convivència a les nostres escoles és molt bona”.\n“Nosaltres ens dediquem a fer classe, a treballar el dia a dia, a ensenyar-los valors… No ens dediquem a fer debats polítics, i a les altres escoles de la Seu tampoc”, expressava Alberich a Rac1, que sentenciava: “Prou feina tenim per dedicar-nos a aquest tema a escoles”.\nLa Generalitat haurà de pagar 3.800 euros a un… Un jutge de Tarragona considera demostrat que el menor va…


Casa Capoto Esposende Portugal - Ofertes d'hotels amb els MILLORS DESCOMPTES EN LÍNIA\nMida de l'habitació: 400 m²/4306 ft²\nRua Da Abelheira, Marinhas, Esposende, Portugal, 4740-521 - Veure al mapa\nMés informació sobre Casa Capoto\nTant si es tracta d'un viatge de plaer com si és de negocis, Casa Capoto és una elecció d'allotjament magnífica quan visiten Esposende. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Casa Capoto és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, aparcament de cotxes, transport hotel/aeroport, instal.lacions de barbacoa, servei de llançadora.\nL'ambient de Casa Capoto es reflexa en cada habitació. piscina privada, calefacció, balcó/terrassa, telèfon, aparell de televisió LCD/pantalla de plasma són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent camp de golf (a 3 km), piscina exterior, billar, jardí, sala de jocs. Sigui quin sigui el motiu del seu viatge, Casa Capoto és una selecció idònia per a la vostra estada a Esposende.\nNúmero d'Identificació Fiscal local / Llicència de lloguer: 21060/AL\nNúmero de llicència: 21060/AL


Augmenten en un 20% les primeres visites per salut mental a la Garrotxa - Garrotxa Digital\nAugmenten en un 20% les primeres visites per salut mental a la Garrotxa\nPublicat a les 11.20\nComentaris tancats a Augmenten en un 20% les primeres visites per salut mental a la Garrotxa\nSón moltes coses les que ens ha deixat, i també tret, la COVID-19. Moltes d’aquestes coses les vam poder veure en els primers moments de la pandèmia, però d’altres no és fins ara quan es comencen a veure. De fet, aquests primers mesos de l’any 2021, han augmentat en més d’un 20% les primeres consultes en adults a la Xarxa de Salut Mental de la Garrotxa.\nErnest Torrell, cap de la Xarxa de Salut Mental de la Garrotxa: “Nosaltres parlem de trastorns adaptatius, reactius a la situació de pandèmia que hi ha hagut. Potser l’any passat no es manifestava a nivell psiquiàtric o psicològic i ara surten a la llum.”\nEl confinament total, les restriccions a la mobilitat, el toc de queda o la limitació de les reunions socials, tenien l’objectiu comú de reduir la interacció i la vida social per evitar el creixement dels contagis. Però han tingut un fort impacte en el nostre benestar emocional.\nErnest Torrell, cap de la Xarxa de Salut Mental de la Garrotxa: “La salut mental se’n ressenteix, tant per les persones que prèviament ja tenien una alternació com les persones que no han tingut mai cap tipus de simptomatologia. Ara surten quadros bastant inespecífics com ara insomni, angoixa, preocupació…i no parlem de les persones que han passat el COVID o han tingut familiars que han mort per la pandèmia. Llavors parlem de trastorns posttraumàtics o de dols patològics que es compliquen.”\nUn dels segments de la població al qual afecta més el fet que l’oci i la vida social quedin aturats són els joves.\nMaria Àngels Domínguez, responsable del Centre de Salut Mental Infanto Juvenil: “Adolescents amb molta angoixa, quadros depressius, ansietat…i després adolescents que han passat per trastorns de la conducta, molta ràbia, irritabilitat, etc.”\nEn l’etapa infantil s’han detectat comportaments més irritables i entre els adolescents han augmentat molt significativament els trastorns alimentaris.\nMaria Àngels Domínguez, responsable del Centre de Salut Mental Infanto Juvenil: “Els adolescents estan en una etapa molt d’identificació pròpia, de reconeixement amb els iguals. Amb els pares, el fet de passar tantes hores junts, els conflictes també han augmentat. Els trastorns alimentaris també ha estat un gran boom. Han augmentat molt les primeres visites en relació a la conducta alimentària.”\nI si parlem de les persones grans, el tan per cent de casos detectats és encara més elevat.\nErnest Torrell, cap de la Xarxa de Salut Mental de la Garrotxa: “La manera de presentar-se la simptomatologia varia depèn de cada col·lectiu i edat. La gent gran han tingut problemes de soledat, d’aïllament, de pèrdua de gent propera. Els quadros depressius i de suïcidi estan a primera línia amb la gent gran”.\nLa pandèmia del coronavirus ha afectat el nostre passat i està afectant el nostre present. Com afectarà la COVID-19 a la nostra salut mental a llarg termini?\nErnest Torrell, cap de la Xarxa de Salut Mental de la Garrotxa: “La cosa no s’acaba perquè hi hagi una vacuna, hi ha situacions que s’allargaran en el temps. Quadros de dol patològic, depressions…això continuarà i s’haurà d’anar tractant a mida que aniran apareixent.”\nMaria Àngels Domínguez, responsable del Centre de Salut Mental Infanto Juvenil: “S’ha de veure com això anirà evolucionant. Si que hi ha la vacuna però no ens garanteix que puguem passar un temps que es puguin relacionar, però no sabem després si haurem d’anar enrere. Això els crea molta ràbia.\nAquest estiu, tornen els viatges de noces i les llargues distàncies\nMiqui Ràfols no seguirà com a entrenador de l’Hoquei Olot la temporada que ve\nNan Oliveras torna a la distància olímpica amb l’objectiu de classificar-se pels JJOO de Paris 2024\nNan Oliveras torna a la distància olímpica del triatló. Ho fa després d’unes quantes temporades centrat en els triatlons de mitja distància, on ha obtingut victòries de renom, com el triatló de Zarautz l’any 2019. Nan Oliveras, triatleta: El que ens…\nNeix l’associació de veïns del barri de les Tries d’Olot\nOlot té des d'aquest mes de maig una nova associació de veïns, la del barri de Les Tries. Van constituïr-se formalment a finals d'any i ja ha fet les primeres trobades, amb la idea de seguir incorporant socis. De cara a l'octubre, preparen la primera Festa…\nUna de les festivitats que ens ha pres la crisi de la COVID-19 ha estat la diada de Corpus, que no es podrà viure a la ciutat aquest proper cap de setmana. La festa de Corpus és una de les més antigues de la ciutat que de fet, data de l’any 1521. La celebració…


La nova exposició, l'espectacle de la mina, suposa una ampliació, en què el visitant pot comprendre els dos sistemes d'explotació de la mineria actual amb projeccions, hologrames i efectes innovadors d'imatge i so.\nUNA EXPERIÈNCIA INÈDITA SOBRE EL MÓN DE LES MINES\nEl Museu de les Mines de Cercs estrena «L’espectacle de la mina», una nova exposició, que suposa una ampliació de l’exposició permanent del Museu de les Mines de Cercs, en què el visitant pot comprendre els dos sistemes d’explotació de la mineria actual: subterrània i a cel obert. Així, el projecte incorpora la información de Carbones Pedraforca SA, l’última empresa minera en actiu al Berguedà. Una història explicada per uns personatges que descobreixen, entrant a l’antic magatzem de la mina, una col•lecció de gran interès: les eines que es feien servir en l’explotació minera: des dels motlles del taller de matriceria fins als sistemes de seguretat i il•luminació.\nAquest magatzem conserva l’antic ordinador de la mina, que és el que ens possibilitarà rescatar la memòria de l’antiga mina de Saldes, i el visitant redescobrirà amb sorpresa aquest món.\nLa museografia plantejada pretén fer immergir el visitant en una història narrada des del futur. L’argument explica com uns arqueòlegs del futur entren al taller de l’empresa minera i descobreixen peces que es feien servir per a l’explotació minera. A partir d’aquí, amb projeccions, hologrames i efectes innovadors d’imatge i so, els visitants redescobriran el món de la mineria.\nIMMERSIÓ: VIURE UNA HISTÒRIA DE PEL·LÍCULA\nPossibilitat amb reserva prèvia per a grups de realitzar el joc de rol: LA MINA VIRTUAL\nJoc de rol didàctic i innovador que incorpora la tecnologia més avançada desenvolupada en entorns audiovisuals, interactius i virtuals però en un context significatiu:l'antic taller


Redacció Barcelona 31-05-2016 10:01 Lectures 3678\nEls Mossos d’Esquadra de la Unitat d’Investigació de la comissaria de les Corts van desarticular una organització criminal formada per 16 persones. Actuava per tota Catalunya i tenia la seu a Barcelona. Se’ls acusa de pertinença a grup criminal, d’obstrucció a la justícia, falsificació de document públic, estafa i intrusisme professional.\nDemaneu sempre la identificació al personal de companyies d'aigua, llum, gas o telèfon i, si dubteu, no el deixeu passar o truqueu a un familiar.\nNo lliureu documentació amb dades de caràcter personal. Amb l'excusa de conèixer el vostre consum o de comprovar si les vostres dades són correctes, us poden demanar un document o una factura: no lliureu aquesta documentació, ja que les vostres dades poden ser utilitzades per a altres finalitats delictives.


Dues rodes (Antoni Vives)\n5 min. 15/07/2013 00:00\nEns aturem davant d'un gran quadre en què es veu en Hu Jingtao adreçant el darrer discurs davant dels membres de la direcció del Partit Comunista de la Xina. El president de l'empresa m'explica que ha estat un dels discursos més importants dels darrers anys. Hu va passar el comandament del país a Xi Jinping, i ho va fer assenyalant el principal repte de la Xina: compassar el creixement econòmic amb el creixement de la qualitat dels serveis socials, la millora de l'educació i la recuperació de la cultura i de la identitat xinesa. De fet, m'explica el vell membre del Partit, la Xina és un carro que es desplaça damunt d'un eix amb dues rodes. La roda esquerra és la roda de l'economia. El somni de Deng, el que no es resignava a acceptar l'afirmació que la Xina era un país ingovernable i una societat incapacitada per a la creació de riquesa col·lectiva, és a la roda esquerra del carro. Aquesta roda fa anys que gira a una gran velocitat, i ja no es pot parlar de diferències entre els xinesos de Hong Kong, de Macau, de Singapur, de Taiwan, de Hangzhou o de Shenzen. Els xinesos no són un poble predestinat a causa del confucianisme, no són un poble que tan sols comprèn el llenguatge de l'encàrrec i de la bronca. La Xina és un poble, una nació en marxa, que lluita literalment per escapar-se de la pobresa severa, i que ho fa amb un gran èxit. Només cal passar uns minuts a la nova estació ferroviària de Wuxí (aneu-hi per comprendre on són les estacions de Liverpool Street del segle XXI, per comprendre fins a quin punt el centre de gravetat de la Terra s'ha desplaçat cap a l'est) per veure com la Xina es mou amb sentit. A prop de l'estació enormes espàrrecs d'habitatges s'eleven enmig del que fins no fa gaire eren camps de conreu; els carrers amb prou feines si segueixen el ritme de les construccions; els serveis bàsics hi arriben com poden, però finalment hi arriben.\nSens dubte, la roda esquerra del creixement econòmic gira a una gran velocitat. El que ha descobert la Xina, però, és que hi ha una altra roda enganxada a aquesta per un eix. El carro no s'aguanta sobre una sola roda. És una roda que no havien mantingut fins ara fa molt poc de temps. No n'havien estat al cas. És la roda de la cultura, la roda de l'educació equitativa, de la sanitat a l'abast de tothom. També és la roda del bon urbanisme, de la bona arquitectura; la roda de la memòria, la dels pares i dels avis. És una roda que gira estant pendent del patrimoni històric i literari, de la sostenibilitat ambiental i intergeneracional. És una roda que gira molt més a poc a poc que l'anterior.\nAleshores el vell atura l'explicació i em mira. Respira fons i em demana si mai he anat amb carro. Li dic que sí i somriu incrèdul. Doncs així ja sap què passa quan la roda esquerra va més de pressa que la roda dreta, oi? L'home posa les mans planes davant del pit i fa girar les mans en direcció a la dreta. "Això és el que ens està passant a la Xina, i no volem que ens passi. Volem que la roda dreta giri tan de pressa com la roda esquerra. Haurem d'accelerar aquesta i haurem de frenar una mica l'altra, comprèn?"\nAl cap d'unes quantes visites a la Xina, al cap de força hores d'observació, feina i conversa, he arribat a la conclusió que el que més admiro del poble xinès és la capacitat que té de convertir el pensament, la reflexió, en acció. S'hi respira una atmosfera de capacitat productiva emparada en un model, que no és possible percebre enlloc més de la Terra. Reduir el temps entre el pensament i l'execució és l'element clau d'èxit en el món modern. Nosaltres els catalans ho hauríem de tenir molt més present. Patim el mal d'Europa: pensem fins a l'extenuació. Posposem la decisió fins que el pensament esdevé obsolet. La gran lliçó xinesa és la de sentit del propòsit compartit. Per això estic convençut que, malgrat que hauran de fer front a grans problemes de caràcter social, de desarrelament, de patologies comunitàries, seran capaços de corregir la velocitat de totes dues rodes per fer-les girar tan compassadament com puguin per fer que el carro segueixi el camí recte.\nM'agradaria pensar que la metàfora és traslladable al nostre país. Malgrat tots els malgrats, nosaltres anem a una velocitat elevada en el camp social, cultural, identitari. Sabem el que volem i tenim la raó. Ara, em sembla que hauríem de ser més valents a l'hora de plantejar-nos els reptes de la roda esquerra, la roda de l'economia. El món que es mou, la Xina, ens demana ajut per fer ciutats millors, societats més cultes, més netes, més lliures. A què estem esperant per agafar l'avió? Fem que la roda que ens funciona esdevingui el motor de la que ara hem de fer girar. No podem perdre aquesta oportunitat.


La petjada de Rubí: Estrena oficial del joc de preguntes de Rubí\n>> Després d'uns tests de prova, arrenca el tRubial Pursuit. La petjada s'hi suma com a mitjà col·laborador on podreu trobar les noves preguntes cada 15 dies\nEl tRubial Pursuit és un joc de preguntes online sobre la ciutat inspirat en el conegut joc de taula Trivial Pursuit. El projecte, engegat pel Centre de Lleure Alternatiu Molí 21, va començar al novembre de l'any passat amb diversos formularis de prova i més d'un centenar d'inscrits. Ara, s'estrena oficialment amb la voluntat de donar-lo a conèixer als rubinencs i rubinenques. Ja podeu respondre el primer test que entra en competició aquí.\nLa mecànica del joc és molt senzilla. Cada 15 dies, els interessats rebran un correu amb el formulari de dotze preguntes que hauran de respondre per Internet amb un temps màxim de deu minuts. Els tests inclouen preguntes de sis categories diferents (geografia urbana; història; societat i política; cultura i tradicions; medi ambient i mobilitat; i esports). Un cop rebuts els formularis, els organitzadors donaran a conèixer la classificació dels participants, fins a arribar a la gran final -prevista per a finals de març-, on es realitzarà un sorteig entre els cinc millors classificats. Si us voleu apuntar, cal enviar un correu a trubialpursuit@gmail.com amb el vostre nom i nickname, o apuntar-se al grup Facebook. La inscripció és gratuïta.\nDe moment, el tRubial Pursuit no compta amb suport econòmic més enllà de les pròpies fonts de finançament de Molí 21, tot i que es realitza amb el suport d'aquest bloc. Així doncs, a La petjada de Rubí trobareu els tests quinzenals del tRubial Pursuit i s'anirà informant periòdicament de la classificació.\nEtiquetes estrena, La Petjada de Rubí, molí 21, presentació, tRubial\n23 de gener de 2011, a les 16:39\nHi ha algunes preguntes que són xungues de coll...\n24 de gener de 2011, a les 13:57


Club d'Atletisme Baleària Diànium: d’agost 2017\nAssemblea 2017 i elecció de nova directiva\nEssent les vint hores del dia 25 d’agost de 2017 es donà inici a la sessió amb la lectura de l'acta de l'assemblea anterior; no havent observacions, va quedar aprovada per unanimitat.\nEl president en funcions saludà a tots els assistents. Va dedicar unes paraules d'agraïment al president eixint, Manolo Mas, pels anys que ha dedicat al club i la tasca ben feta.\nEs va presentar el balanç econòmic de la temporada 2016-2017, amb un total de 55.561,40 euros.\nEs va fer un repàs de la temporada esportiva 16-17: especial menció a l'organització per part del club, juntament amb la Regidoria d'Esports de l'Ajuntament de Dénia, de la Volta a peu a Dénia, dins del circuit a peu Marina Alta, la Mitja Marató de Dénia i Quart de Marató i la competició d'atletisme en els Minijocs Olímpics de la Marina Alta. Es van comentar la resta dels aspectes esportius, com l'associació del club a nivell federat amb el J.A. Elx en categories menors i amb el Playas de Castelló en veterans, destacant sobretot la participació de l’equip femení del J.A. Elx en Divisió d’Honor i els pòdiums en campionats d’Espanya aconseguits amb el Playas en cross i relleus, es van repassar també les altres competicions esportives organitzades pel club i els principals resultats esportius.\nPresentats pressupostos, quotes i el reglament dels atletes federats, escolars (atletisme i triatló), populars d'asfalt i de muntanya per a la temporada 2017-2018, va quedar aprovat. El pressupost es preveu amb un total de 50.055 euros.\nEs va presentar el projecte esportiu per a la temporada 17-18, amb l'organització de la Volta a peu a la Marina Alta i la Mitja marató, continuant amb l'estreta col·laboració entre el Club i l'Ajuntament en la gestió de les escoles municipal d'atletisme i triatló; la lliga escolar comarcal d'atletisme, el cross escolar local, l'aquatló escolar local, la col·laboració en equips amb el J. A. Elche i el C.A. Playas de Castellón en veterans, la participació dels equips absoluts del nostre club en campionats autonòmics i les competicions que pensa organitzar el club.\nA continuació es va procedir a la eleccions de la Junta Directiva que regirà el Club en els pròxims 4 anys, quedant constituïda per: Jordi Jorro (president), Ricard Pérez (vice-president), Fina Sendra (tresorera), Vicent Fornés (secretari) i els vocals, Antoni Fornés (escola d'atletisme), Fran Montealegre (escola de triatló), Carlos Gimeno (Asfalt), José Miguel Navarro (Muntanya) i Isaïes Fayos.\nPer últim, es va fer lliurament dels reconeixements que dóna el club als atletes que han destacat per la seua regularitat o els seus resultats.\nEn l'apartat de precs i preguntes es va plantejar la possibilitat d'organitzar una milla i es va comentar l'esforç econòmic que està plantejant-se, per part de l'ajuntament de Dénia, per renovar completament la pista d'atletisme de manera que, per fi, puguem organitzar competicions completes d'atletisme en pista.\nI, no havent més assumptes que tractar, a les 21:30 hores, tots els assistents i els acompanyants van tindre una picadeta de germanor en el mateix recinte de Baleària Port.\nReglament 17/18 i inscripció d'atletes: https://docs.google.com/document/d/1698OCdvyvqv74nD8bEYMrZO68dMD6d_hE3deJtxtaUg/edit?usp=sharing\nAnna Berglind Pálmadóttir primera absoluta en el trail de Jökulsárhlaup\n12-08-2017. Dissabte passat, Anna Berglind Pálmadóttir i Helgi Runar Pálsson, de vacances per Islàndia, van participar en el Trail de Jökulsárhlaup, un del trails més populars d'Islàndia.\nEls dos corredors del C.A. Baleària Diànium van córrer la distància més llarga, de 32,7 km, amb molt bons resultats, ja que Anna va quedar primera absoluta femenina, amb un temps de 2:46:43 i Helgi va ser 4t en homes amb 2:36:01.\nResultats complets: https://timataka.net/jokulsarhlaup2017/urslit/?race=4&cat=overall\nResultats dones: https://timataka.net/jokulsarhlaup2017/urslit/?race=4&cat=f\nResultats homes: https://timataka.net/jokulsarhlaup2017/urslit/?race=4&cat=m\nConvocatòria Assemblea Anual 2017 del C.A. Diànium i eleccions a la Junta Directiva\nConvocatòria Assemblea Anual 2017 del Club d'Atletisme Baleària Diànium i eleccions a la Junta Directiva\nEl divendres 25 d'AGOST DE 2017, a les 19:30 hores (en primera convocatòria) i a les 20:00 hores (en segona convocatòria), en la Casa de Paraula en Baleària Port, en el moll de la Pansa del port de Dénia, el C.A. Diànium celebrarà la seua assemblea anual 2017 i eleccions a la Junta Directiva amb el següent\nBalanç econòmic de la temporada 2016-17\nInforme esportiu de la temporada 2016-17\nPressupost econòmic per a la temporada 2017-18\nQuotes i reglaments per a la temporada 2017-18\nProjecte esportiu per a la temporada 2017-18\nLliurament als atletes dels incentius corresponents a la temporada 2016-17\nPicadeta de germanor\nLa Junta Directiva demana la màxima assistència de la massa social del club, socis, atletes i pares dels xiquets i xiquetes de les Escoles d'Atletisme i de Triatló del club.\nJa que enguany es compleix el mandat de l'actual Junta Directiva i n'hem de triar una nova, demanem als atletes i socis del club que si esteu interessat en formar part de la Junta Directiva o voleu presentar la vostra candidatura, ho comuniqueu per correu electrònic a info@cadianium.org o per telèfon a 648 023 645\nAprofitarem l'ocasió per a donar als atletes els incentius de la temporada passada, d'acord amb el reglament del club, tant per bons resultats com per millors posicions en els rànquings que hi ha en la web del club www.cadianium.org . Mireu en Resultats més destacats i en Rànquings\nAllí mateix, en Baleària Port, en acabar l'assemblea, el C.A. Baleària Diànium convidarà a tots els assistents a una picadeta de germanor.\nPer tal de poder organitzar-la correctament, demanem que confirmeu l'assistència fins al dimarts anterior, el dia 22 d'agost, per mitjà d'un correu electrònic a info@cadianium.org o per telèfon al 648 023 645.\n5 d’agost de 2017\nEncarna Cardona segona absoluta en l'Sptint Trail d'Ayna\n05-08-2017. Encarna Cardona va participar en l'Sprint Trail d'Ayna (Albacete), una cursa de muntanya de 10 km. Encarna va invertir un temps de 1:07:30 i va quedar segona absoluta i segona també en la seua categoria de veteranes.\nResultats complets: http://www.intercrono.es/gestion_clasificaciones/index/266\nAnna Berglind Pálmadóttir primera absoluta en el t...\nConvocatòria Assemblea Anual 2017 del C.A. Diànium...\nEncarna Cardona segona absoluta en l'Sptint Trail ...